Leietaker må alltid varsles skriftlig, uavhengig om kravet er akseptert eller ikke.
Aksepterer leietaker kravet om ubetalt husleie, skal utleier uansett varsle leietaker skriftlig med 14 dagers betalingsfrist, og samtidig informere om at kravet vil utbetales fra garantist dersom leietaker ikke betaler.
Hvis leietaker ikke aksepterer kravet, skal utleier sende et skriftlig varsel med fem ukers betalingsfrist og samtidig informere om at kravet vil utbetales fra garantist dersom leietaker ikke bestrider kravet. Leietaker kan bestride krav ved å ta ut søksmål gjennom Husleietvistutvalget eller Forliksrådet og må alltid kunne dokumentere å ha bestridt kravet innen tidsfristen utløper. For slike krav gjøres det ingen utbetaling uten en rettskraftig avgjørelse.